15 noiembrie 2024

**Comunicat de presă**

Distrigaz Sud Rețele aduce următoarele precizări cu privire la o intervenție realizată în regim de urgență asupra rețelei de distribuție a gazelor naturale amplasată pe **bulevardul Culturii din localitatea Câmpina, județul Prahova:**

Ca urmare a unui defect înregistrat în cadrul rețelei de distribuție a gazelor naturale amplasată pe bulevardul Culturii, în dreptul imobilului cu nr. 13, din localitatea Câmpina, județul Prahova, pentru a pune consumatorii în siguranță și a remedia defectul, **echipele Distrigaz Sud Rețele sunt nevoite să intervină în regim de urgență în zona respectivă cu o lucrare de săpătură realizată în carosabil, astăzi, 15 noiembrie 2024.**

Ca urmare a acestei intervenții neplanificate, sunt afectați **38 de clienți casnici și non-casnici** situați bulevardul Culturii din localitatea Câmpina, județul Prahova pentru care alimentarea cu gaze naturale va fi întreruptă temporar.

Echipele Distrigaz Sud Rețele se află la fața locului pentru a asigura remedierea defectului. **Reluarea alimentării cu gaze naturale a clienților afectați se va face în cursul zilei de astăzi, 15 noiembrie 2024, până în ora ora 20:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 49 de ani în acest domeniu, având peste 2.250.000 clienți, circa 23.500 km rețea și 2.800 de angajați. Distrigaz Sud Rețele deține contract de concesiune pentru distribuția de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*